শনিবার সেই অস্বস্তি সরিয়ে সান্তিয়াগো বের্নাবাউয়ে তাদের লা লিগা ম্যাচে রিয়াল মাদ্রিদ ৪-১ গোলে উড়িয়ে দিল খেতাফেকে।
তবে জয়ের চেয়েও বেনিতেজ ও রিয়াল কর্তাদের কাছে বড় স্বস্তির কারণ হতে পারে বিতর্কবিদ্ধ করিম বেঞ্জেমার ছন্দে ফেরা। খেতাফের বিরুদ্ধে চারটি গোলের মধ্যে দু’টো বেঞ্জেমার।
গ্যারেথ বেল করেছেন একটি গোল। আর একটি গোল ক্রিশ্চিয়ানো রোনাল্ডোর। খেতাফের হয়ে একটি গোল করেছেন আলোক্সিস দেলগাদো।
তবে, ৪-১ গোলে এগিয়ে থাকার পরও বের্নাবাউয়ে রোনাল্ডোদের উদ্দেশে বিদ্রুপ উড়ে এল গ্যালারি থেকে। কারণ, দ্বিতীয়ার্ধের শেষ দিকে গেতাফের আধিপত্য। শনিবার বেনিতেজ আগের ম্যাচে খেলা সাতজনকে বসিয়ে দিয়েছিলেন। ম্যাচের শেষার্ধে অবশ্য খেতাফের চাপে অস্বস্তিতে পড়েন রোনাল্ডোরা।